**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/21, 17.07.2017թ.

**Բողոք ներկայացնող անձ՝** «Ամարաս-Յուս» ՍՊԸ

**Պատվիրատու՝** «Երևանի Թ. Կրպեյանի անվան h. 62 ավագ դպրոց» ՊՈԱԿ

**Գնման ընթացակարգի ծածկագիրը և առարկան՝** «62ԱԴԳՀԱՇՁԲ-17/1» ծածկագրով գնանշման հարցման ընթացակարգ, մասնակի վերանորոգման աշխատանքների ձեռքբերում:

**Բողոքի պահանջը`**

Արգելել պատվիրատուին և «62ԱԴԳՀԱՇՁԲ-17/1» ծածկագրով գնանշման հարցման ընթացակարգի գնահատող հանձնաժողովին կատարել որոշակի գործողություններ կամ ընդունել որոշումներ սույն ընթացակարգի վերաբերյալ, ապա պարտավորեցնել չեղյալ համարել «62ԱԴԳՀԱՇՁԲ-17/1» ծածկագրով ընթացակարգի գնահատող հանձնաժողովի 07.07.2017թ. թիվ 2 արձանագրությամբ «Ամարաս-Յուս» ՍՊԸ-ի հայտը անբավարար գնահատելու և մերժելու մասին որոշումները, պայմանագիր կնքելու որոշման առկայության դեպքում՝ նաև պայմանագիր կնքլեու մասին որոշումը և «62ԱԴԳՀԱՇՁԲ-17/1» ծածկագրով ընթացակարգի գնահատող հանձնաժողովին պարտավորեցնել՝ «Ամարաս-Յուս» ՍՊԸ-ին ճանաչել 1-ին տեղ զբաղեցրած մասնակից:

**ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: